Jan Cyž (hudźbnik)

Jan Cyž (* 3. junija 1955 we Worklecach) je serbski komponist a hudźbnik.

Žiwjenje
Jan Cyž narodźi so 1955 we Worklecach a wotrosće na burskim statoku w Časecach. Wot lěta 1973 dźěła Cyž w Serbskim ludowym ansamblu, hdźež bě spočatnje čłon tamnišeho chóra. Mjez 1983 a 1987 absolwowaše eksterny studij za spěwanje při Drježdźanskej wysokej šuli za hudźbu „Carl Maria von Weber“. Přez paralelny priwatny studij pola Jura Mětška, a mjez 1987 a 1990 pola Drježdźanskeho komponista Wilfrieda Krätzschmara wukmani so Cyž w kompoziciji wosebje načasneje hudźby. W běhu jeho dźěławosće skomponowa wón wšelakore pišćelowe a cyrkwinske twórby kaž tež dźěćace spěwy. Tuchwilu je Jan Cyž zdobom archiwar Serbskeho ludoweho ansambla a bydli w Budyšinje.

 Wotkaz 
 Oficialna webstrona

Kategorija:Serb
Kategorija:Muž
Kategorija:Komponist
Kategorija:Hudźbnik
Kategorija:Rodź. 1955
Kategorija:Serbska hudźba
Kategorija:Wosoba (Časecy)
Kategorija:Wosoba (Budyšin)